„Beavatkozás tervezése a MÁV Zrt. Dombóvár egykori fatelítő, valamint Dorog v.á., továbbá Nagykanizsa Gépészet és Szertár területén”
elnevezésű szolgáltatás beszerzésére irányuló eljárás

2. rész Dorog 383/14 és 383/16 hrsz-ú ingatlan területe
A feladat rövid leírása

Dorog vasútállomás felújítása, valamint az állomás környezetének megújítása során egy körforgalmat alakítottak ki a Dorog 1522/4, 1516/2, 1518/41 és a 383/20 hrsz-ú nem MÁV Zrt. vagyonkezelésében álló ingatlanokon. A szennyezettség kivizsgálására a MÁV Zrt. két darab tényfeltárási záródokumentációt készített a 1729/1, 1518/41, 1516/1, 1516/2, 1517, 1522/3, 1522/4, és a 383/20 valamint 383/14 és 383/16 hrsz-ú ingatlanokon a földtani közeg és a felszín alatti víz vonatkozásában (1-2. sz. mellékletek). Fellebbezéseket követően az illetékes Komárom-Esztergom Vármegyei Kormányhivatal a MÁV Zrt-t kizárólag a 383/14 és 383/16 hrsz-ú ingatlan területét érintő bevatkozási terv készítésére a KE/041/02214-32/2022. számú határozatában (3. sz. melléklet). Közigazgatási pert követően a határozat 2023. március 8-án emelkedett jogerőre.

Ajánlattevő feladata

A beavatkozási terv elkészítése a KE/041/02214-32/2022. számú határozatban és a felszín alatti vizek védelméről szóló 219/2004 (VII. 21.) Korm. rendeletben foglaltak maradéktalan teljesítésével. Mivel a tényfeltárás során a kockázatfelmérés valamennyi vizsgálatba bevont ingatlan figyelembe vételével történt, így a kockázatfelmérés a kötelezésbe bevont két ingatlan szennyezettséggel érintett részén a kitettségi adatok aktualizálásával megújítandó. Ezt követően kell a beavatkozási tervet elkészíteni, szükség esetén részletes költségbecsléssel és munkaterv összeállításával táblázatos formában.

Teljesítési és kötbérterhes határidők

A teljesítési határidők tekintetében a teljesítés minden esetben a hiánytalan és műszaki ellenőr által elfogadott dokumentáció hatósági elfogadása. Az esetlegesen kiírt hiánypótlási, tényállás tisztázási felhívások során a műszaki ellenőr megkeresése alapján a kötelezettségek határidőre történő teljesítésére a kért kiegészítéseket el kell végeznie az Ajánlattevőnek. 

Valamennyi dokumentációt kizárólag elektronikus módon, szerkeszthető (.doc) és nem szerkeszthető (.pdf) változatban kell megküldeni az Ajánlatkérő részére. A dokumentációk véglegestésére/javítására, azok benyújtási határidejének betartását is figyelembe véve, Vállalkozónak 2 alkalom áll rendelkezésére (dokumentációnként). Határidő mulasztás esetén (amennyiben az Vállalkozónak felróható okokból pl. késői megküldés, 2 alkalomnál több javítás) következik be, a szerződés szerinti kötbérek érvényesíthetők.

A tervezést, a dokumentációk elkészítését a mindenkor érvényes jogszabályok, előírások, szabványok szerint kell elvégezni a MÁV Csoport utasításai és előírásai figyelembevételével és azok betartása mellett.

A kockázatfelmérés megújítását bemutató – a későbbiekben a beavatkozási terv fejezetéként benyújtható formátumú – dokumentációt a szerződéskötést követően 30 napon belül kell megküldeni véleményezésre az Ajánlatkérő műszaki ellenőrének. A műszaki ellenőr 5 munkanapon belül véleményezi azt, és ez alapján a nyertes Ajánlattevő köteles véglegesíteni azt további 5 munkanapon belül. 

60 napon belül kell elkészíteni a felszín alatti vizek védelméről szóló 219/2004. (VII. 21.) Kormány rendelet 8. sz. melléklete szerinti tartalmi és formai követelményeknek megfelelően elkészített dokumentáció első olvasati példányát az Ajánlatkérő műszaki ellenőrének. A műszaki ellenőr 10 munkanapon belül véleményezi azt, és ez alapján a nyertes Ajánlattevő köteles véglegesíteni azt további 15 munkanapon belül. A véglegesített beavatkozási terv átadását követően 15 munkanapon belül részletes árazatlan költségvetést kell készíteni, ami tartalmazza a beépítendő anyagok, eszközök felsorolását, a szükséges mennyiségeket, tervező által elfogadott minőségi követelményeket.


A hatósági kapcsolattartás kizárólag az Ajánlatkérő kompetenciája, Ajánlattevő önállóan nem folytathat egyeztetéseket, tárgyalásokat a hatósággal, közvetlenül dokumentációt, engedélyes terveket nem nyújthat be. Bármilyen hatósági egyeztetés kizárólag az Ajánlatkérő részvételével történhet.

Ajánlattevő feladatát képezi, díjait ajánlatában szerepeltetnie kell:

A tételes költségvetésben lévő feladatok elvégzése.

A vállalási díjnak tartalmaznia kell a feladat elvégzése során fellépő valamennyi munkát és költséget, valamint az adminisztratív munkák ellenértékét.

Ajánlattevő feladatát NEM képezi, díjait ajánlatában NEM kell szerepeltetnie:

Hatósági és egyéb hatósági eljárási díjak.



Mellékletjegyzék:

1. sz. melléklet: Tényfeltárási záródokumentáció a Magyar Államvasutak Zrt. Dorog MÁV vasútállomás környezetében épülő körforgalom (Dorog, 1518/41 hrsz.) területén feltárt talaj szennyezettségére vonatkozóan – Elgoscar-2000 Környezettechnológiai és Vízgazdálkodási Kft., 2020. március
2. sz. melléklet: Tényfeltárási záródokumentáció a MÁV Magyar Államvasutak Zrt. Dorog vasútállomás területén és környezetében 2019. április-2020 november között feltárt felszín alatti víz szennyezettségére vonatkozóan – FTV Zrt. Geotechnikai, Geodéziai és Környezetvédelmi Zrt., 2021. január
3. sz. melléklet: KE/041/02214-32/2022. számú határozat másolata

